Reunert: Kopers steek weer kop uit | Netwerk24
Reunert: Kopers steek weer kop uit
Deur Moxima Gama 16 Oktober 2020 05:01
Reunert besit welbekende handelsmerke soos Nashua, CBI-electric en Reutech. Reunert verhandel in 'n beertendens. Dit het in September 'n nuwe laagtepunt van 2 800c per aandeel getoets, vanaf 'n hoogtepunt van 8 875c in Augustus 2018.
Sy beertendens het versterk nadat hy in Junie 'n verwagte afname in inkomste weens die koronavirus bekend gemaak het. Hy het vir die halfjaar tot 31 Maart 'n verlies van R327 miljoen gely, vanaf 'n wins van R377 miljoen in die ooreenstemmende tydperk.
Nadat hy 'n nuwe laagtepunt van 2 800c getoets het, het Reunert 'n paar weke lank sywaarts verhandel, terwyl hy stewige weerstand op 3 560c ervaar het. Hy het in die eerste week van September deur dié belangrike weerstandsvlak gebreek, wat beteken dat kopers weer hul kop uitsteek en vind dat die huidige vlakke redelik is om te kan belê.
Sy oorkoopte weeklikse relatiewe-sterkte-indeks (RSI) het op 12 Oktober 'n terugsakking ontketen. Sou Reunert bokant 3 015c omswaai, behoort opwaartse potensiaal op kort termyn voort te duur.
Indien Reunert bokant 3 015c sou omswaai, dan behoort opwaartse potensiaal op kort termyn voort te duur.
Gaan lank bo 3 560c nadat Reunert van sy oorkoopte posisie teruggesak het. Opwaartse potensiaal tot 4 860c behoort dan in te tree. Bly lank sou aankope na dié vlak voortduur, aangesien die volgende weerstand moontlik op 5 400c getoets kan word.
Moenie lank gaan as Reunert onder 3 015c sou omswaai nie, omdat hy kan daal tot sy absolute laagtepunt van 2 800c.